A.	Úvod

V súčasnosti riešené a financované štátne programy boli schválené uznesením vlády SR č.1007/2002 k materiálu „Štátne programy výskumu a vývoja s návrhom harmonogramu ich realizácie a finančného zabezpečenia v roku 2002 s výhľadom finančného zabezpečenia od roku 2003 do roku 2006  a definovaním ich cieľových parametrov s výhľadom do roku 2010“.

Štátne programy rozpracúvajú  prierezové a tematické  programové smery výskumu a vývoja uvedené v „Koncepcii štátnej vednej a technickej politiky do roku 2005“. Sú najvyššou formou organizačného zoskupenia úloh výskumu a vývoja. Štátny program je súbor tematicky blízkych, z hľadiska stratégie rozvoja štátu alebo regionálneho rozvoja dôležitých, spravidla interdisciplinárnych úloh výskumu a vývoja medziodvetvového rozsahu a celospoločenského významu.

 Z vládou schválených štátnych programov je v súčasnosti riešených 6 prierezových štátnych programov ktoré riešením úloh výskumu a vývoja  vo vybraných odboroch výskumu a vývoja alebo prierezových oblastiach zabezpečujú zvyšovanie úrovne vybraných hospodárskych alebo spoločenských oblastí a 4 tematické štátne programy zamerané na posilnenie účinnosti výskumu a vývoja, rozvoj ľudských zdrojov, ich mobilitu, budovanie technickej a inštitucionálnej infraštruktúry výskumu a vývoja:
Prierezové štátne programy výskumu a vývoja
1. Budovanie informačnej spoločnosti – administrátor MŠ SR 
2. Kvalita života – zdravie, výživa, vzdelávanie, administrátor SAV
Podprogramy:
•	Genomika nádorových kardiovaskulárnych a prenosných ochorení pre zdravšiu populáciu ľudí a zvierat – administrátor SAV
•	Ekologizácia a ekonomická racionalizácia primárnej poľnohospodárskej  produkcie, –  administrátor MP SR
•	Potraviny – kvalita a bezpečnosť, – administrátor MP SR
•	Vplyv stavebných materiálov, konštrukcií a geologických faktorov na kvalitu života, - administrátor MVRR SR
•	Výživa a zdravie vo výchove a vzdelávaní, – administrátor  MŠ SR
3. Rozvoj progresívnych technológií pre výkonnú ekonomiku – administrátor MH SR               
4. Využívanie domácich surovín a zdrojov – administrátor MH SR                                             
5. Uplatnenie progresívnych princípov výroby a premien energie – administrátor MH SR
6. Účasť spoločenských vied na rozvoji spoločnosti – administrátor SAV
Tematické štátne programy – podporujúce rozvoj infraštruktúry výskumu a vývoja
1.	Rozvoj osobnosti a talentu mladých zamestnancov a doktorandov výskumu a vývoja do 35 rokov – administrátor SAV
Podprogramy:
•	Realizácia vynikajúcich projektov a podpora profesionálneho rastu mladých zamestnancov a doktorandov výskumu a vývoja, – administrátor SAV
•	Zlepšovanie spoločenského postavenia vedy a techniky a budovanie vedeckej kariéry, –  administrátor MŠ SR
•	Zlepšenie sociálneho zabezpečenia mladých zamestnancov a doktorandov výskumu a vývoja a ich stabilizácie vo výskumno-vývojovej základni – administrátor MPSVR  SR
2.	Komplexné riešenie podpory a efektívneho využívania infraštruktúry výskumu a vývoja – administrátor MŠ SR
3.	Aktuálne otázky rozvoja spoločnosti – administrátor MŠ SR
4.	Prognóza využívania vedy a techniky do roku 2015 – administrátor SAV

K jednotlivým štátnym programom a podprogramom boli zriadené Rady štátneho  programu (podprogramu) výskumu a vývoja zložené z odborníkov jednotlivých sektorov výskumu a vývoja (štátny sektor, sektor vysokých škôl a podnikateľský  sektor). V zmysle zákona č. 132/2002 Z. z. o vede a technike boli tieto rady zodpovedné za výber úloh výskumu a vývoja štátnych programov a vykonávajú  kontrolu ich riešenia formou priebežných a záverečných oponentúr alebo kontrolných dní. Takýto spôsob koordinácie, kontroly a hodnotenia cez sústavu administrátorov štátnych programov a podprogramov sa javí ako značne ťažkopádny a aj preto zákon č. 172/2005 o organizácii štátnej podpory výskumu a vývoja preniesol správu  všetkých štátnych programov na  Ministerstvo školstva SR. Podrobná charakteristika štátnych programov, ich financovanie a stav riešenia a špecifikácia ich prínosov je uvedená v prílohe č. 1 

B.	Financovanie štátnych programov 

Na riešenie úloh výskumu a vývoja v rámci uvedených štátnych programov bolo predpokladané v jednotlivých rokoch vynaložiť finančné prostriedky:

Plánované prostriedky na štátne programy v rokoch 2002-2005
												v tis. Sk
Názov štátneho programu
		2002	2003	2004	2005	Spolu	
Budovanie informačnej spoločnosti	ŠR	35 000	89 900	210 000	280 000	614 900	
	MRZ	5 000	30 000	70 000	95 000	200 000	
Kvalita života – zdravie, výživa, vzdelávanie	ŠR	30 000	241 042	305 000	339 000	915 042	
	MRZ	2 000	15 000	15 000	15 000	47  000	
Rozvoj progresívnych technológií pre výkonnú ekonomiku	ŠR	38 000	75 000	195 000	309 000	617 000	
	MRZ	27 450	56 250	137 500	220 800	442 000	
Uplatnenie progresívnych princípov výroby a premien energie	ŠR	35 000	52 500	100 000	137 000	324 500	
	MRZ	20 000	50 000	98 000	137 000	305 000	
Využívanie domácich surovín a zdrojov	ŠR	26 000	67 400	96 000	99 000	288 400	
	MRZ	7 000	23 000 	25 000	26 000	81 000	
Účasť spoločenských vied na rozvoji spoločnosti	ŠR	14 000	22 300	37 600	37 500	111 400	
	MRZ	0	200	300	300	800	
Komplexné riešenie podpory a efektívneho využívania infraštruktúry výskumu a vývoja	ŠR	35 000	52 500	65 000	65 000	217 500	
	MRZ	20 000	34 000	45 000	45 000	144 000	
Rozvoj osobnosti a talentu mladých zamestnancov a doktorandov  výskumu a vývoja do 35 rokov	ŠR	20 000	48 600	65 000	75 000	208 600	
	MRZ	0	10 000	20 000	25 000	55 000	
Aktuálne otázky rozvoja spoločnosti                     	ŠR	10 961	37 500	70 000	70 000	188 461	
	MRZ	5 000	12 500	17 000	18 000	52 500	
Prognóza rozvoja a využívania vedy a techniky do roku 2015	ŠR	5 000	9 100	8 000	0	22 100	
	MRZ	0	0	0	0	0	
Spolu	SR	248 961	695 842	1 151 600	1 411 500	3 507 903	
	MRZ	86 450	230 950	427 800	582 100	1 327 300	

S riešením úloh výskumu a vývoja sa pôvodne uvažovalo začať už v roku 2002. Pretože však štátne programy boli vo vláde schválené až 4.9.2002, boli výsledky obchodných verejných súťaží vyhlásené príslušnými administrátormi uplatnené až v roku 2003.. Na základe týchto verejných súťaží  boli výberovými komisiami vybrané a odporúčané na riešenie  súťažné návrhy na ktoré boli príslušnými administrátormi a riešiteľmi uzatvorené zmluvy, na základe ktorých boli v jednotlivých rokoch  riešiteľom poskytované prostriedky štátneho rozpočtu.

V roku 2003 bolo v rámci štátnych programov začaté riešenie 58 úloh výskumu. a vývoja. V roku 2004  bolo začaté riešenie ďalších 10 úloh. Z týchto riešených úloh  boli v roku 2004 ukončené 3 úlohy: 
­	„Open Source infraštruktúra „ v  štátnom programe „Budovanie informačnej spoločnosti“ 
­	„Príčiny nízkeho záujmu mladých o výskum na Slovensku“ v podprograme „Zlepšovanie spoločenského postavenia výskumu a vývoja a budovanie vedeckej kariéry“ štátneho programu „Rozvoj osobnosti a talentu mladých zamestnancov a doktorandov výskumu a vývoja do 35 rokov“
­	„Prognóza rozvoja a využívania vedy a techniky do roku 2015“ štátneho programu „Prognóza rozvoja a využívania vedy a techniky do roku 2015“

Riešenie prevažnej väčšiny v súčasnosti riešených úloh končí v roku 2005 (54 úloh). Riešenie 11 úloh pokračuje II. etapou   riešenia aj po roku 2005 v súlade s uzatvorenými zmluvami. Z týchto úloh sa v roku 2006 končí riešenie piatich úloh, v roku 2007 dvoch  úloh , v roku 2008 jednej úlohy a v roku 2010 troch úloh.

Poskytnuté prostriedky na riešenie úloh výskumu a vývoja v rámci štátnych programov v rokoch 2003-2004
tis. Sk
Názov štátneho programu
		2003	2004	SPOLU
	
Budovanie informačnej spoločnosti	ŠR	27730	24593	52323	
	MRZ	5100	18180	23280	
Kvalita života – zdravie, výživa, vzdelávanie	ŠR	231394	284704	516098	
	MRZ	13699	17702	31401	
Rozvoj progresívnych technológií pre výkonnú ekonomiku	ŠR	56452	74775	131227	
	MRZ	47492	64603	112095	
Uplatnenie progresívnych princípov výroby a premien energie	ŠR	44800	48644	93444	
	MRZ	40000	43400	83400	
Využívanie domácich surovín a zdrojov	ŠR	23280	57301	80581	
	MRZ	4880	10135	15015	
Účasť spoločenských vied na rozvoji spoločnosti	ŠR	26333	22739	48690	
	MRZ	518	382	900	
Komplexné riešenie podpory a efektívneho využívania infraštruktúry výskumu a vývoja	ŠR	64897	53852	118749	
	MRZ	6000	10700	16700	
Rozvoj osobnosti a talentu mladých zamestnancov a doktorandov  výskumu a vývoja do 35 rokov	ŠR	45440	44930	90370	
	MRZ	3500	10590	14090	
Aktuálne otázky rozvoja spoločnosti                     	ŠR	29313	41861	71174	
	MRZ	7359	670	8029	
Prognóza rozvoja a využívania vedy a techniky do roku 2015	ŠR	13267	7640		
	MRZ	0	0		
Spolu		562906	660657	1223563	
		128548	176362	304910	
Rozdiel medzi uvažovanými prostriedkami na štátne programy a poskytnutými prostriedkami vznikol najmä preto, lebo pre nedostatok prostriedkov v štátnom rozpočte nemohli byť vypísané všetky výzvy. Okrem toho v rade prípadov sa na výzvy neprihlásil žiadny záujemca, alebo pre nesplnenie kritérií a súťažných podmienok neboli súťažné návrhy prijaté.

Financovanie štátnych programov v rokoch 2003-2004 podľa administrátorov štátnych programov a podprogramov 

v tis. Sk
Administrátor
		2003	2004	SPOLU
	
Ministerstvo školstva SR	ŠR	27730	24593	52323	
	MRZ	5100	18180	23280	
Ministerstvo hospodárstva SR	ŠR	231394	284704	516098	
	MRZ	13699	17702	31401	
Slovenská akadémia vied	ŠR	56452	74775	131227	
	MRZ	47492	64603	112095	
Ministerstvo pôdohospodárstva SR	ŠR	44800	48644	93444	
	MRZ	40000	43400	83400	
Ministerstvo výstavby a regionálneho rozvoja SR	ŠR	23280	57301	80581	
	MRZ	4880	10135	15015	
Ministerstvo práce, sociálnych vecí a rodiny	ŠR	26333	22739	49072	
	MRZ	518	382	900	
Spolu		562906	660657	1223563	
		128548	176362	304910	

Podrobnosti o financovaní konkrétnych úloh výskumu a vývoja uvedených štátnych programov sú uvedené v prílohe č. 2 vrátane charakteristiky jednotlivých úloh a zhodnotenia stavu ich riešenia.

C.	Výsledky štátnych programov a zhodnotenie efektívnosti vynaložených finančných prostriedkov

	Riešenie štátnych  programov v zmysle  uznesenia vlády SR č. č.1007/2002 bolo schválené na roky 2002-2005 s výhľadom  do roku 2010. Preto aj doba riešenia jednotlivých úloh výskumu a vývoja, ktoré napĺňajú ciele týchto programov bola prevažne  limitovaná týmto obdobím.  Riešenie štátneho programu „Prognóza rozvoja a využívania vedy a techniky do roku 2015“ bolo ukončené v roku 2004. Tri štátne programy budú ukončené v roku 2005 („Kvalita života - zdravie, výživa, vzdelávanie“; „Účasť spoločenských vied na rozvoji spoločnosti“; „Rozvoj osobnosti a talentu mladých zamestnancov a doktorandov výskumu a vývoja do 35 rokov“).  

Z úloh riešených v súčasnosti iba 11 úloh pokračuje II. etapou riešenia aj po roku 2005. Tieto úlohy sú  súčasťou zostávajúcich 6 štátnych programov. Zároveň s ukončovaním   riešenia úloh výskumu a vývoja budú tieto štátne programy postupne ukončené. Ministerstvo školstva SR v spolupráci s príslušnými administrátormi vykonalo priebežné vyhodnotenie štátnych programov a ich úloh výskumu a vývoja ktorého výsledky sú predkladané v tomto materiáli. Finálne vyhodnotenie výsledkov štátnych programov a efektívnosti vynaložených prostriedkov  bude možné vykonať až po  ukončení štátnych programov a riešenia úloh výskumu a vývoja najmä na základe realizačných výstupov jednotlivých úloh.

Každá z riešených úloh  má definované realizačné výstupy, definovaného realizátora, a termín realizácie. Z riešených úloh sa na základe zadania a zmluvných vzťahov predpokladá uplatnenie 311 realizačných výstupov v spoločensko-ekonomickej praxi. Z týchto výstupov je 135 výstupov kategorizovaných ako „hmotné výstupy“ a 176 výstupov ako „nehmotné výstupy“. Ich znenie, kategorizácia a realizátor alebo užívateľ týchto výstupov sú uvedené v prílohe č. 3 

Nakoľko riešenie úloh končí prevažne až v roku 2005 nie je možné v súčasnom období exaktne vyhodnotiť ekonomické a spoločenské dopady štátnych programov. Okrem toho neexistujú metodika a pravidlá pre vyhodnocovanie ekonomickej efektívnosti úloh výskumu a vývoja.  Hodnotenie priamej efektívnosti vynakladania finančných prostriedkov  je problémom aj v ostatných krajinách. Väčšinou sa „výstupy“ z vedy a techniky merajú nepriamymi údajmi ako napr. patenty, bibliometria, inovačné štatistiky, použitie špičkových technológií, technická platobná bilancia a pod. Napriek tomu bola v rámci štátnych programov urobená  určitá špecifikácia očakávaných kvantitatívnych a kvalitatívnych prínosov pre ekonomický a spoločenský rozvoj, ktorá je pre informáciu uvedená pri jednotlivých štátnych programoch v časti  B.

Na základe riešenia úloh výskumu a vývoja štátnych programov už v priebehu riešenia boli čiastočne u niektorých úloh uverejnené publikácie v karentovaných a odborných časopisoch a podané prihlášky vynálezov alebo úžitkových vzorov :

Počty publikácií, citácií SCI a patentov a úžitkových vzorov 	
štátnych programov výskumu a vývoja do roku 2004	

Publikácie a citácie	Počet	
	v zahraničných	v domácich	spolu	
1. Publikácie a citácie SCI v karentovaných časopisoch	 	 	 	
1.1 počet publikácií	279	133	412	
1.2 počet citácií podľa SCI	400	135	535	
2. Ostatné	 	 	 	
2.1 počet vedeckých prác publikovaných v recenzovaných vedeckých časopisoch	257	452	709	
2.2 počet odborných prác publikovaných v recenzovaných odborných časopisoch	286	523	809	
2.3  počet odborných prác publikovaných v nerecenzovaných odborných časopisoch a zborníkoch	408	1012	1420	
2.4 počet vedeckých monografií	14	35	49	
2.5 počet odborných knižných publikácií	15	75	90	
				
Patenty, vynálezy a úžitkové vzory	Počet	
	v zahraničí	v SR	spolu	
1.  Patenty	 	 	 	
1.1 udelený patent	0	0	0	
1.2 realizovaný patent	 	 	0	
2. Vynálezy	 	 	 	
2.1 prijatá prihláška vynálezu	0	5	5	
3. Úžitkový vzor	 	 	 	
3.1 zapísaný úžitkový vzor	 	 	1	
3.2 realizovaný úžitkový vzor	 	 	22	

Podrobný prehľad o publikáciách a citáciách v odborných časopisoch a patentoch a úžitkových vzoroch za jednotlivé programy je uvedený v prílohe č. 4 

	Je predpoklad, že počet publikácií a tým aj citácií a patentov, vynálezov a úžitkových vzorov sa výrazne zvýši po ukončení riešenia úloh. Určitým obmedzujúcim prvkom v počte publikácií je skutočnosť, že v niektorých prípadoch, najmä pri aplikovanom výskume  sú riešenie a jeho výsledky považované za predmet obchodného tajomstva. Taktiež nie je žiaduce zverejňovať stav a výsledky riešenia pred zabezpečením prípadnej patentovej ochrany.

Opatrenia na  zlepšenie kontroly a hodnotenia štátnych programov a ich úloh výskumu a vývoja, ktoré boli uplatnené  od roku 2005

V zmysle zákona č. 172/2005 Z.. z. prechádzajú povinnosti doterajších administrátorov štátnych programov a podprogramov výskumu a vývoja na Ministerstvo školstva SR. V záujme zvýšenia kvality tvorby, hodnotenia a kontroly štátnych programov bolo uložené administrátorom štátnych programov a podprogramov:

1)	Zabezpečiť internacionalizáciu tejto činnosti už pri súčasných štátnych programoch
­	vymenovaním zahraničných odborníkov do rád štátnych programov v dostatočnom počte podľa vecného obsahu štátnych programov,
­	zabezpečením hodnotenia výsledkov riešenia úloh výskumu a vývoja štátnych programov minimálne jedným zahraničným expertom,
­	vypracúvať správy aj v anglickej mutácii v rozsahu potrebnom pre odborné posúdenie zahraničnými expertmi.
2)	Do materiálov pre oponentúry alebo kontrolné dni  zahrnúť tabuľky realizačných výstupov s určením realizátorov alebo užívateľov s termínom zavedenia realizácie, prehľad patentov a vynálezov, publikačnej činnosti a ďalších foriem prezentácie výsledkov vedeckej a výskumnej činnosti.
3)	Prehĺbiť priebežné hodnotenie plnenia cieľov v porovnaní so zadaním.
4)	Zabezpečiť ochranu správ a údajov v nich obsiahnutých v súlade s uzatvorenymi zmluvami v zmysle zákona č. 383/1997 Z.z. Autorský zákon a prípadne aj podľa zákona č. 435/2001 Z.z. patentový zákon nielen v rámci SR, ale aj v medzinárodnom kontexte.
5)	U úloh, ktorých riešenie pokračuje v roku 2006 zabezpečiť posúdenie vecného, termínového a finančného upresnenia II. etapy riešenia oponentským konaním za účasti zahraničných expertov. Bez súhlasného odporúčania oponentskej rady nebude MŠ SR súhlasiť s pokračovaním riešenia a financovania z prostriedkov štátneho rozpočtu.

Tieto opatrenia sú dôsledne uplatňované pri riadení štátnych programov  a oponentúrach výskumných úloh  vykonávaných v priebehu roku 2005.